વિવિયન ડિસેના અને તેની પત્ની વાહબિઝે હાલમાં જ આ શોને છોડ્યો છે. જોકે તેમણે આ શો છોડવા પાછળનું કારણ ફૅમિલી ઇશ્યુઝ હોવાનું જણાવ્યું છે. આ સાથે જ સારા ખાન અને પારસ છાબરા પણ આ શોમાંથી બહાર નીકળી ગયાં છે. તેમનું કહેવું છે કે શોના ફૉર્મેટમાં થયેલા બદલાવને કારણે તેઓ આ શો છોડી રહ્યાં છે. સલમાન યુસુફ ખાન અને તેની પત્નીએ પણ આ શો છોડી દીધો છે, કારણ કે સલમાનને નથી ખબર કે તેની પત્ની આ શોના સ્ટ્રેસને હૅન્ડલ કરવા માટે સક્ષમ છે કે નહીં. તો બીજી તરફ સ્ક્રીન પર એકસાથે ભાગ્યે જ જોવા મળતી જોડી સમીર સોની અને નીલમ આ શો માટે ખૂબ જ એક્સાઇટેડ હતાં, પરંતુ તેમણે આ શોનો પ્લૉટ સાંભળ્યા બાદ શોમાં ભાગ નહીં લેવાનું નક્કી કર્યું હતું. જોકે આટઆટલી જોડીઓ નીકળી જવા છતાં પણ ક્રિકેટર મોહમ્મદ કૈફ અને તેની પત્ની પૂજા આ શોમાં ભાગ લેશે એવી વાતો ચાલી રહી છે.